8. การจัดการ

(1) โครงสร้างการจัดการ

โปรดดูโครงสร้างการจัดการ หน้า 8-10

- รายชื่อและตำแหน่งของคณะกรรมการบริษัท คณะกรรมการตรวจสอบ และคณะผู้บริหาร

  - คณะกรรมการ ประกอบด้วย

1. นายพงส์ สารสิน ประธานคณะกรรมการและกรรมการอิสระ

2. นายสุวัฒน์ อัษฎาธร รองประธานคณะกรรมการ

3. นายมาริษ ภักดีทวีวิวัฒน์ รองประธานคณะกรรมการ

4. นางค็อก ออน ควอง กรรมการผู้จัดการ

5. นายค็อก คูน เอียน กรรมการ

6. นางชนิดา อัษฎาธร กรรมการ

7. นายสมเกียรติ อัษฎาธร กรรมการ

8. นายสุรินทร์ อัษฎาธร กรรมการ

9. นางภาวิณี มีนสุข กรรมการ

  10. นายโกวิทย์ โปษยานนท์ กรรมการอิสระ

  11. นายไชยวัฒน์ บุนนาค กรรมการอิสระ

12. นายเกล็ดชัย เบญจอาธรศิริกุล กรรมการอิสระ

  - คณะกรรมการตรวจสอบ ประกอบด้วย

  1. นายโกวิทย์ โปษยานนท์ ประธานคณะกรรมการตรวจสอบ (เป็นผู้ที่มี

  ความรู้ความชำนาญในด้านการเงินและการบัญชี)

  2. นายไชยวัฒน์ บุนนาค สมาชิกคณะกรรมการตรวจสอบ

  3. นายเกล็ดชัย เบญจอาธรศิริกุล สมาชิกคณะกรรมการตรวจสอบ

  - เลขานุการบริษัท

  1. นางภาวิณี มีนสุข

  - คณะผู้บริหาร ประกอบด้วย

  โรงแรมแชงกรี-ลา กรุงเทพฯ

1. นายเทียรี่ เบอร์นาร์ด ฌอง มารี ดวน ผู้จัดการทั่วไป

2. นายมาร์ติน เบรนเนอร์ ผู้จัดการโรงแรม

3. นายนาวจอท ซิงค์ ซัชเดฟ ผู้อำนวยการฝ่ายบัญชีและการเงินระดับภาคพื้น

4. นางสาวนิภา สมาโนตม์ ผู้อำนวยการฝ่ายบัญชีและการเงิน

  5. นายมิเกล เฟอร์เยอมาน ผู้อำนวยการฝ่ายห้องพัก

6. นางสาวคาร์เมน เมาท์เนอร์ ผู้อำนวยการฝ่ายอาหารและเครื่องดื่ม

7. นายเจฟฟรี วิคเตอร์ ฟอร์แดม ผู้อำนวยการฝ่ายช่างระดับภาคพื้น

8. นางพาฝัน โชติกะสุภา ผู้อำนวยการฝ่ายฝึกอบรมระดับภาคพื้น

9. นายศรเดช อาจวาริน ผู้อำนวยการฝ่ายทรัพยากรบุคคล

10. นายแฟรงค์ แอนโทนี โบดัน หัวหน้าพ่อครัว

  โรงแรมแชงกรี-ลา เชียงใหม่

1. นางยู ทอย ฮัง ผู้จัดการทั่วไป

2. นายสัจจพันธุ์ ภักดีศิริ ผู้อำนวยการฝ่ายห้องพัก

3. นางมรกต อนุรักษ์บัณฑิต ผู้อำนวยการฝ่ายทรัพยากรบุคคล

4. นายยอง คัง ยง ผู้จัดการฝ่ายบัญชีและการเงิน

5. นายสถิตย์ ณ หนองคาย หัวหน้าฝ่ายช่าง

6. นายดนุสรณ์ ทาแกง หัวหน้าพ่อครัว

- ค่าตอบแทนของคณะกรรมการและคณะผู้บริหารของบริษัท

ค่าตอบแทนที่จ่ายให้แก่คณะกรรมการและผู้บริหารของบริษัท สำหรับปีสิ้นสุด ณ วันที่ 31 ธันวาคม
2553 มีดังนี้

- คณะกรรมการบริษัท

  -------------------------------- ---------------- ------------------- -----------
  ชื่อ                               ค่าตอบแทน (บาท)                       รวม

                                   คณะกรรมการบริษัท   คณะกรรมการตรวจสอบ   

  1. นายพงส์ สารสิน                  500,000          -                   500,000

  2. นายมาริษ ภักดีทวีวิวัฒน์             180,000          -                   180,000

  3. นายสุวัฒน์ อัษฎาธร                180,000          -                   180,000

  4. นางค็อก ออน ควอง               180,000          -                   180,000

  5. นายค็อก คูน เอียน                122,301          -                   122,301

  6. นางชนิดา อัษฎาธร                180,000          -                   180,000

  7. นายสมเกียรติ อัษฎาธร             180,000          -                   180,000

  8. นายสุรินทร์ อัษฏาธร               180,000          -                   180,000

  9. นาย โฮ เคียน ก้วน (ลาออกเมื่อวันที่  29,589           -                   29,589
  02/03/2553)                                                           

  10. นางภาวิณี มีนสุข                 180,000          -                   180,000

  11. นายมาดุ รามาจันดรา ราว         29,589           -                   29,589
  (ลาออกเมื่อวันที่ 02/03/2553)                                              

  12. นายโกวิทย์ โปษยานนท์            180,000          400,000             580,000

  13. นายไชยวัฒน์ บุนนาค              180,000          300,000             480,000

  14. นายเกล็ดชัย เบญจอาธรศิริกุล       180,000          300,000             480,000

  รวม                              2,539,178        1,000,000           3,539,178
  -------------------------------- ---------------- ------------------- -----------

- คณะผู้บริหาร

ในปี 2553 บริษัทได้จ่ายเงินเดือนและโบนัส รวมถึงเงินสมทบเข้ากองทุนสำรองเลี้ยงชีพ สำหรับ
คณะผู้บริหารเป็นเงินรวม จำนวน 44.45 ล้านบาท

- การกำกับดูแลกิจการ

- นโยบายเกี่ยวกับการกำกับดูแลกิจการ

บริษัทตระหนักถึงความสำคัญในการปฏิบัติตามหลักการกำกับดูแลกิจการที่ดีอย่างต่อเนื่องสม่ำเสมอ
และบริษัทเชื่อมั่นว่า
การปฏิบัติตามหลักการกำกับดูแลกิจการที่ดีเป็นสิ่งสำคัญที่จะนำไปสู่ความสำเร็จและบรรลุวัตถุประสงค์ของบริษัท
ซึ่งจะส่งผลให้องค์กรมีการเจริญเติบโตอย่างมั่นคงในระยะยาว

1) สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

บริษัทตระหนักอยู่ตลอดเวลาถึงความสำคัญในการปฏิบัติต่อผู้ถือหุ้นอย่างโปร่งใสและเท่าเทียมกัน
และคำนึงถึงสิทธิพื้นฐานตามกฏหมายที่ผู้ถือหุ้นพึงจะได้รับ เช่น
การได้รับทราบข้อมูลของบริษัทอย่างถูกต้องและเพียงพอ สิทธิในการได้รับจัดสรรเงินปันผล
การซื้อขายหรือโอนหุ้น การเข้าร่วมประชุมผู้ถือหุ้นเพื่อแต่งตั้งหรือถอดถอนกรรมการ
การกำหนดค่าตอบแทนกรรมการ การแต่งตั้งผู้สอบบัญชีและกำหนดค่าสอบบัญชี
รวมถึงเรื่องที่มีผลกระทบต่อบริษัท
โดยได้จัดให้มีการประชุมผู้ถือหุ้นอย่างน้อยปีละหนึ่งครั้งเพื่อให้ผู้ถือหุ้นได้รับทราบข้อมูลต่างๆของบริษัทและพิจารณาอนุมัติในเรื่องต่างๆ

ในปี 2553 บริษัทได้จัดการประชุมสามัญประจำปีขึ้นที่สำนักงานของบริษัท
โดยได้ส่งหนังสือเชิญประชุมพร้อมรายงานประจำปีให้แก่ผู้ถือหุ้นล่วงหน้าก่อนการประชุม 14 วัน
ผู้ถือหุ้นจะได้รับทราบข้อมูลเกี่ยวกับวาระการประชุมล่วงหน้าก่อนการประชุม
รวมถึงรับทราบผลการดำเนินงาน รายงานการเงินและข้อมูลต่างๆ อย่างเท่าเทียมกัน
ในกรณีที่ผู้ถือหุ้นไม่สามารถเข้าร่วมประชุมด้วยตนเอง
บริษัทได้เปิดโอกาสให้ผู้ถือหุ้นสามารถมอบฉันทะให้ประธานคณะกรรมการหรือประธานคณะกรรมการตรวจสอบซึ่งทั้งสองท่านเป็นกรรมการอิสระ
หรือบุคคลใดบุคคลหนึ่งเข้าร่วมประชุมแทนตนได้
โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือเชิญประชุม
และในหนังสือมอบฉันทะดังกล่าวผู้ถือหุ้นสามารถระบุความเห็นในการลงคะแนนเสียงได้

ในที่ประชุม
ประธานเปิดโอกาสให้ผู้ถือหุ้นได้ซักถามเกี่ยวกับผลประกอบการและทิศทางการดำเนินงานของบริษัทในอนาคต
ตลอดจนเปิดโอกาสให้ผู้ถือหุ้นได้แสดงความคิดเห็นและข้อเสนอแนะในวาระต่างๆได้อย่างอิสระ
นอกจากนี้
ประธานคณะกรรมการตรวจสอบก็เข้าร่วมประชุมเพื่อตอบคำถามต่างๆที่เกี่ยวกับเรื่องการเข้าทำรายการที่เกี่ยวโยงกัน
หรือรายการใดๆที่ต้องได้รับการอนุมัติจากผู้ถือหุ้น

ในการออกเสียงลงคะแนนกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง

ภายหลังการประชุม
บริษัทได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์แห่งประเทศไทยภายในวันทำการเดียวกัน
และจัดส่งรายงานการประชุมผู้ถือหุ้นซึ่งบันทึกผลของมติในแต่ละวาระ ตลอดจนข้อซักถามของผู้ถือหุ้น
ต่อตลาดหลักทรัพย์แห่งประเทศไทยภายใน 14 วันนับแต่วันประชุมผู้ถือหุ้น

นอกจากนี้ บริษัทมีนโยบายป้องกันมิให้กรรมการและผู้บริหารของบริษัท
หรือหน่วยงานที่ได้รับทราบข้อมูลภายในนำข้อมูลภายในของบริษัทหรือข้อมูลที่ได้รับจากการปฏิบัติหน้าที่ไปเปิดเผยหรือไปใช้เพื่อผลประโยชน์ส่วนตนโดยกำหนดให้กรรมการและผู้บริหารของบริษัทต้องรายงานการถือหลักทรัพย์ในบริษัทต่อที่ประชุมคณะกรรมการบริษัททุกครั้ง
และแจ้งให้คณะกรรมการทราบทุกครั้งที่มีการเปลี่ยนแปลงการถือหลักทรัพย์
ทั้งนี้เพื่อมิให้กรรมการและผู้บริหารนำข้อมูลภายในไปใช้ประโยชน์ซึ่งอาจก่อให้เกิดความเสียหายต่อผู้ถือหุ้นโดยรวม

2) สิทธิของผู้มีส่วนได้เสีย 

บริษัทตระหนักถึงสิทธิของผู้มีส่วนได้เสียกลุ่มต่างๆ ที่มีส่วนเกี่ยวข้องกับการดำเนินงานของบริษัท เช่น
ผู้ถือหุ้น ลูกค้า ผู้จำหน่ายสินค้า พนักงาน ชุมชนและสิ่งแวดล้อม
ซึ่งสิทธิต่างๆของผู้มีส่วนได้เสียต่างๆได้รับการปฏิบัติอย่างเท่าเทียมกัน
เพื่อก่อให้เกิดความร่วมมือที่ดีระหว่างผู้มีส่วนได้เสียกับบริษัทและก่อให้เกิดประโยชน์สูงสุดร่วมกันภายใต้หลักการกำกับดูแลกิจการที่ดี

- ผู้ถือหุ้น

บริษัทได้กำหนดนโยบายและทิศทางในการดำเนินงาน ตลอดจนแผนพัฒนาธุรกิจอย่างต่อเนื่อง
เพื่อสร้างความเติบโตอย่างมั่นคงและความสามารถในการทำกำไรอย่างยั่งยืน
ซึ่งจะเป็นประโยชน์ต่อผู้ถือหุ้นในระยะยาว

- ลูกค้า

บริษัทให้ความสำคัญต่อลูกค้าโดยคำนึงถึงคุณภาพของสินค้าและบริการที่จัดให้แก่ลูกค้า
พนักงานจะให้บริการและปฏิบัติต่อลูกค้าอย่างดีเลิศและเท่าเทียมกัน ทั้งนี้
บริษัทได้ปรับปรุงการให้บริการอย่างต่อเนื่องโดยจัดการอบรมพนักงานในด้านต่างๆ
เพื่อสร้างความพึงพอใจสูงสุดให้กับลูกค้าและให้ลูกค้าเกิดความประทับใจกลับมาใช้บริการอย่างสม่ำเสมอ

- ผู้จำหน่ายสินค้า

บริษัทปฏิบัติต่อผู้จำหน่ายสินค้าทุกรายอย่างเสมอภาคและเป็นธรรม
โดยเปิดโอกาสให้ผู้จำหน่ายสินค้าทุกรายมีโอกาสเข้าร่วมเสนอสินค้าและราคา
รวมถึงการให้เข้าร่วมประมูลราคาเพื่อให้ได้เป็นผู้จัดส่งสินค้าให้แก่บริษัท
ตลอดจนดูแลให้มีการปฏิบัติตามเงื่อนไขทางการค้าและสัญญาตามที่ตกลงกันไว้
ทั้งนี้เพื่อประโยชน์สูงสุดของบริษัทและอยู่บนพื้นฐานของผลตอบแทนที่เป็นธรรมของทุกฝ่าย

- พนักงาน

พนักงานถือเป็นทรัพยากรที่มีคุณค่าสำคัญยิ่งในการดำเนินงานของบริษัท
บริษัทจึงให้ความสำคัญและมุ่งเน้นที่จะดูแลให้พนักงานได้รับสวัสดิการที่ดีในการทำงาน
และปฏิบัติต่อพนักงานทุกคนอย่างเท่าเทียมกันและยุติธรรม
ตลอดจนดูแลด้านสวัสดิภาพและความปลอดภัยในการทำงานอย่างสม่ำเสมอ
รวมถึงเปิดโอกาสให้พนักงานสามารถแสดงความคิดเห็น ข้อเสนอแนะ และข้อร้องเรียนต่างๆ
โดยจัดให้มีกล่องรับข้อเสนอแนะและข้อร้องเรียน
ซึ่งจะส่งตรงถึงผู้จัดการทั่วไปเพื่อพิจารณาและดำเนินการแก้ไขต่อไป
นอกจากนี้ยังได้จัดให้มีการอบรมในด้านต่างๆเพื่อพัฒนาความรู้ความสามารถของพนักงานอย่างต่อเนื่อง
เพื่อให้มีทักษะและความสามารถในการทำงานในระดับสูง

- ชุมชนและสิ่งแวดล้อม

บริษัทให้ความสำคัญในการอยู่ร่วมกันกับชุมชน โดยจัดให้มีกิจกรรมที่เป็นประโยชน์ต่อชุมชน
รวมถึงการดูแลรักษาความสะอาดและความปลอดภัยอย่างต่อเนื่อง เช่น
อบรมพนักงานให้มีความรู้ในการป้องกันอัคคีภัย การซ้อมดับเพลิง
การทำความสะอาดพื้นที่บริเวณโดยรอบ นอกจากนี้
บริษัทยังใส่ใจและสนับสนุนให้พนักงานมีความห่วงใยต่อสิ่งแวดล้อมเพื่ออนุรักษ์ทรัพยากรธรรมชาติและรักษาสิ่งแวดล้อม
โดยถือเป็นนโยบายหนึ่งในด้านการจัดการ ซึ่งโรงแรมได้ยึดถือปฏิบัติเสมอมา
และโรงแรมแชงกรี-ลาเป็นโรงแรมแห่งแรกที่ได้รับประกาศนียบัตรในเรื่องการจัดการสิ่งแวดล้อมตามมาตรฐาน
ISO 14001

3) การเปิดเผยข้อมูลและความโปร่งใส

บริษัทตระหนักถึงความสำคัญของการเปิดเผยและเผยแพร่ข้อมูลแก่ผู้ลงทุนและผู้ถือหุ้น
จึงได้มอบหมายให้ฝ่ายเลขานุการบริษัททำหน้าที่ดูแลให้มีการเปิดเผยรายงานทางการเงิน
สารสนเทศที่สำคัญ ตลอดจนข้อมูลอื่นๆที่อาจส่งผลกระทบต่อการตัดสินใจของนักลงทุนและผู้ถือหุ้น
อย่างถูกต้อง ครบถ้วน ทันเวลา
ตามที่กฏหมายกำหนดและตามเกณฑ์ที่กำหนดโดยตลาดหลักทรัพย์แห่งประเทศไทยและสำนักงานก.ล.ต.
และเปิดโอกาสให้ผู้ถือหุ้นและผู้ลงทุนหรือบุคคลทั่วไปสามารถซักถามข้อมูลเกี่ยวกับบริษัทโดยผ่านทางฝ่ายเลขานุการบริษัทด้วย

คณะกรรมการตระหนักถึงความสำคัญของความถูกต้องและเชื่อถือได้ของงบการเงิน
จึงได้จัดทำรายงานแสดงความรับผิดชอบของคณะกรรมการต่อรายการทางการเงิน
รวมถึงรายการต่างๆที่สำคัญ ตามแนวทางที่ตลาดหลักทรัพย์แห่งประเทศไทยได้กำหนดไว้

4) คณะกรรมการของบริษัท

คณะกรรมการของบริษัทประกอบด้วยสมาชิก จำนวน 12 คน โดยเป็นกรรมการอิสระจำนวน 4 คน
และประธานกรรมการมาจากกรรมการที่เป็นอิสระ

คณะกรรมการเป็นผู้รับผิดชอบในการวางแนวทางในการบริหารและควบคุมบริษัท
อนุมัติงบการเงินรายไตรมาสและงบการเงินประจำปี
งบประมาณสำหรับการดำเนินงานและงบประมาณการจัดซื้อทรัพย์สิน
รวมถึงเรื่องสำคัญอื่นๆที่มีผลกระทบต่อผลการดำเนินงานของบริษัท

คณะกรรมการบริษัทเป็นผู้รับผิดชอบในการจัดทำงบการเงิน
โดยคำนึงถึงมาตรฐานการบัญชีที่ยอมรับกันโดยทั่วไปในประเทศไทย
รวมถึงการพิจารณาเลือกใช้นโยบายบัญชีที่เหมาะสม สม่ำเสมอและสมเหตุสมผล
ผู้สอบบัญชีมีหน้าที่รับผิดชอบเบื้องต้นในการตรวจสอบและจัดทำงบการเงิน
และรายงานของผู้สอบบัญชีได้แสดงไว้ในรายงานประจำปีฉบับนี้แล้ว

การประชุมคณะกรรมการบริษัทถือเป็นหน้าที่สำคัญของกรรมการบริษัทที่จะต้องเข้าร่วมประชุมอย่างสม่ำเสมอ
เพื่อรับทราบผลการดำเนินงานและปัญหาต่างๆที่เกิดขึ้น
เพื่อร่วมกันแสดงความคิดเห็นและตัดสินใจในการแก้ไขปัญหาในการดำเนินธุรกิจของบริษัท
คณะกรรมการจัดให้มีการประชุม 4 ครั้งเป็นอย่างน้อยในหนึ่งปีในระหว่างไตรมาส
แต่อาจจะมีการประชุมมากกว่านี้ได้หากมีความจำเป็น
ตารางวันประชุมคณะกรรมการบริษัทสำหรับแต่ละปีจะถูกกำหนดไว้ล่วงหน้าเพื่อให้กรรมการทุกท่านสามารถจัดเวลาสำหรับการเข้าร่วมประชุมในแต่ละครั้งได้
กรรมการทุกท่านเข้าร่วมการประชุมคณะกรรมการบริษัททุกครั้ง
ยกเว้นแต่เมื่อมีเหตุจำเป็นที่จะไม่สามารถเข้าร่วมประชุมได้
รายงานการประชุมคณะกรรมการบริษัทจะบันทึกข้อมูลต่างๆที่สำคัญ
และถูกเก็บรักษาไว้โดยเลขานุการบริษัท
นอกจากนี้บริษัทยังได้เสนอให้ที่ประชุมคณะกรรมการบริษัทได้รับรองรายงานการประชุมดังกล่าวโดยเสนอไว้ในวาระแรกของการประชุมคณะกรรมการบริษัทในครั้งถัดไปทุกครั้ง
ในระหว่างปีสิ้นสุด ณ วันที่ 31 ธันวาคม 2553 คณะกรรมการมีการประชุม 4 ครั้ง
การเข้าร่วมการประชุมคณะกรรมการบริษัทของกรรมการแต่ละท่านเป็นดังนี้

  -------------------------- ----------------------------------- ---------
  รายชื่อคณะกรรมการ            จำนวนครั้งที่เข้าร่วมประชุม /              คิดเป็น (%)
                             จำนวนครั้งที่จัดประชุม                    

  1. นายพงส์ สารสิน            3/4                                 75%

  2. นายมาริษ ภักดีทวีวิวัฒน์       3/4                                 75%

  3. นายสุวัฒน์ อัษฎาธร          4/4                                 100%

  4. นางค็อก ออน ควอง         3/4                                 75%

  5. นายค็อก คูน เอียน          1/4                                 25%

  6. นางชนิดา อัษฎาธร          3/4                                 75%

  7. นายสมเกียรติ อัษฎาธร       2/4                                 50%

  8. นายสุรินทร์ อัษฏาธร         3/4                                 75%

  9. นาย โฮ เคียน ก้วน         1/1                                 100%
  (ลาออกเมื่อวันที่ 02/03/2553)                                       

  10. นางภาวิณี มีนสุข           4/4                                 100%

  11. นายมาดุ รามาจันดรา ราว   0/1                                 0%
  (ลาออกเมื่อวันที่ 02/03/2553)                                       

  12. นายโกวิทย์ โปษยานนท์      4/4                                 100%

  13. นายไชยวัฒน์ บุนนาค        4/4                                 100%

  14. นายเกล็ดชัย เบญจอาธรศิริกุล 3/4                                 75%
  -------------------------- ----------------------------------- ---------

อนึ่ง เพื่อสนับสนุนการปฏิบัติหน้าที่ของคณะกรรมการบริษัทให้สำเร็จลุล่วงดังเป้าหมายที่ตั้งไว้
บริษัทจัดให้มีเลขานุการบริษัทเพื่อให้คำแนะนำด้านระเบียบ ข้อบังคับ
กฏหมายและกฏเกณฑ์ต่างๆที่เกี่ยวข้องกับธุรกิจของบริษัท
และดูแลประสานงานให้กิจกรรมต่างๆของคณะกรรมการบริษัทและผู้บริหารได้ปฏิบัติให้เป็นไปตามมติของคณะกรรมการบริษัทและมติของผู้ถือหุ้น

บริษัทไม่ได้จัดให้มีคณะกรรมการสรรหา
ผู้ที่จะได้รับการเสนอให้เป็นกรรมการใหม่จะมาจากการแนะนำหรือเป็นพนักงานที่ได้รับคักเลือก
ซึ่งคณะกรรมการจะเป็นผู้พิจารณาคุณสมบัติของผู้ที่จะได้รับการแต่งตั้ง
โดยพิจารณาในเรื่องความเป็นอิสระ ประสบการณ์ ทักษะและความรู้ความสามารถ
รวมถึงความซื่อสัตย์ของบุคลนั้น

- การแบ่งแยกหน้าที่ในการบริหาร

บริษัทมุ่งเน้นความโปร่งใสในการดำเนินธุรกิจ และเพื่อให้มั่นใจว่าบริษัทมีการแบ่งแยกหน้าที่การกำกับดูแลและการบริหารงานอย่างเหมาะสม ประธานคณะกรรมการบริษัทจึงเป็นกรรมการอิสระและไม่เป็นบุคคลในคณะผู้บริหาร นอกจากนี้ คณะกรรมการบริษัทยังประกอบไปด้วยกรรมการอิสระอีกสามท่านซึ่งคอยให้ข้อเสนอแนะ ความคิดเห็นแก่คณะกรรมการบริษัท

- ภาวะผู้นำและวิสัยทัศน์

คณะกรรมการได้มีส่วนร่วมในการพิจารณาและอนุมัติแผนการดำเนินงานและงบประมาณของบริษัท
ตลอดจนกำกับดูแลให้ฝ่ายบริหารดำเนินงานให้เป็นไปตามแผนงานและงบประมาณที่กำหนดไว้อย่างมีประสิทธิภาพสูงสุด
นอกจากนี้
คณะกรรมการยังได้พิจารณาถึงแนวทางในการดำเนินกิจการเพื่อให้กิจการมีความเจริญเติบโตอย่างยั่งยืนและมั่นคงเพื่อให้สามารถแข่งขันในตลาดได้

- ค่าตอบแทนของกรรมการและผู้บริหาร

บริษัทได้เปิดเผยข้อมูลเกี่ยวกับค่าตอบแทนของกรรมการและผู้บริหารไว้ในรายงานประจำปีและแบบแสดงข้อมูลประจำปี
(แบบ 56-1)
ค่าตอบแทนดังกล่าวได้ถูกกำหนดไว้อย่างเหมาะสมและสามารถเทียบเคียงได้กับกิจการอื่นที่อยู่ในธุรกิจประเภทเดียวกัน
ค่าตอบแทนของคณะกรรมการบริษัทได้รับการอนุมัติโดยผู้ถือหุ้น

- ความขัดแย้งทางผลประโยชน์

เพื่อหลีกเลี่ยงความขัดแย้งทางผลประโยชน์บริษัทได้กำหนดให้กรรมการทุกคนปฎิบัติตามหลักเกณฑ์และเงื่อนไขของตลาดหลักทรัพย์แห่งประเทศไทยเรื่องรายการที่เกี่ยวโยงกันและกฏหมายที่เกี่ยวข้อง
รวมทั้งเปิดเผยรายละเอียดต่างๆของรายการระหว่างกันไว้อย่างชัดเจน นอกจากนี้
บริษัทได้มีนโยบายป้องกันมิให้กรรมการและผู้บริหารหรือหน่วยงานที่ได้รับทราบข้อมูลภายในนำข้อมูลภายในของบริษัทไปเปิดเผยหรือใช้เพื่อประโยชน์ส่วนตน

- จริยธรรมทางธุรกิจ

เพื่อให้บรรลุวัตถุประสงค์ในเรื่องการกำกับดูแลกิจการที่ดี
ตลอดจนเพื่อส่งเสริมให้พนักงานมีจริยธรรมทางธุรกิจ
บริษัทได้จัดทำคู่มือพนักงานและแจกให้พนักงานทุกระดับของบริษัทเพื่อปฏิบัติตาม
คณะกรรมการบริษัทได้มีการปฏิบัติตามข้อพึงปฏิบัติที่ดีสำหรับกรรมการของบริษัทจดทะเบียนตามที่ตลาดหลักทรัพย์แห่งประเทศไทยได้เสนอแนะ

- คณะกรรมการตรวจสอบ

คณะกรรมการบริษัทได้แต่งตั้งคณะกรรมการตรวจสอบขึ้นตั้งแต่วันที่ 15 พฤศจิกายน 2542
ปัจจุบันประกอบด้วยกรรมการอิสระจำนวน 3 ท่าน คณะกรรมการตรวจสอบของบริษัทมีขอบเขต
หน้าที่ และความรับผิดชอบดังต่อไปนี้

1.  สอบทานให้บริษัทมีการจัดทำรายงานทางการเงินอย่างถูกต้องและเปิดเผยข้อมูลอย่างพอเพียง

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้องกับธุรกิจของบริษัท

4.  พิจารณาความเป็นอิสระของฝ่ายตรวจสอบภายในตลอดจนให้ความเห็นชอบในการพิจารณาแต่งตั้ง
    โยกย้ายและ เลิกจ้างผู้จัดการฝ่ายตรวจสอบภายใน

5.  พิจารณา คัดเลือก
    และเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    เสนอค่าตอบแทนของบุคคลดังกล่าว
    และเข้าประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์เพื่อให้เป็นไปตามกฎหมาย
    และข้อกำหนดของตลาดหลักทรัพย์แห่งประเทศไทย
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นไปเพื่อประโยชน์สูงสุดของบริษัท

7.  จัดทำและเปิดเผยรายงานของคณะกรรมการตรวจสอบไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายอื่นที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฎิบัติหน้าที่ตามกฎบัตร
    (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

8.  ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่ามีรายการ
    หรือการกระทำดังต่อไปนี้ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัท
    เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริต หรือมีสิ่งผิดปกติ หรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายอื่นที่เกี่ยวข้องกับธุรกิจของบริษัท

หากคณะกรรมการบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทย

9.  สอบทานเพื่อให้มั่นใจว่าบริษัทมีระบบการบริหารความเสี่ยงอย่างมีประสิทธิภาพ

10. ปรับปรุงและแก้ไขกฎบัตรคณะกรรมการตรวจสอบ โดยได้รับการอนุมัติจากคณะกรรมการบริษัท

11. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

คณะกรรมการตรวจสอบมีการประชุม 4 ครั้งในระหว่างปีสิ้นสุด ณ วันที่ 31 ธันวาคม 2553
และการเข้าร่วมประชุมคณะกรรมการตรวจสอบของกรรมการตรวจสอบแต่ละท่านเป็นดังนี้

  ------------------------ -------------------------------------------- ---------------------- ---------
  รายชื่อคณะกรรมการตรวจสอบ   ตำแหน่ง                                       จำนวนครั้งที่เข้าร่วมประชุม / คิดเป็น (%)
                                                                        จำนวนครั้งที่จัดประชุม       

  1. นายโกวิทย์ โปษยานนท์     ประธานคณะกรรมการตรวจสอบ และกรรมการอิสระ       4/4                    100%
                           ซึ่งเป็นผู้ที่มีความรู้ความชำนาญในด้านการเงินและการบัญชี                          

  2. นายไชยวัฒน์ บุนนาค       กรรมการอิสระ                                  4/4                    100%

  3. นายเกล็ดชัย             กรรมการอิสระ                                  2/4                    50%
  เบญจอาธรศิริกุล                                                                                 
  ------------------------ -------------------------------------------- ---------------------- ---------

- ระบบการควบคุมและการตรวจสอบภายใน

คณะกรรมการบริษัทตระหนักถึงความสำคัญของการสร้างระบบการควบคุมภายในที่ดีในด้านการดำเนินงาน
และการปฏิบัติให้เป็นไปตามกฏหมายและระเบียบต่างๆ
และคณะกรรมการยังดูแลระบบการควบคุมทางการเงินจากรายงานของฝ่ายจัดการและโปรแกรมการตรวจสอบภายใน
บริษัทจัดให้มีแผนกตรวจสอบภายในเพื่อดูแลและตรวจสอบให้มีการปฏิบัติงานให้เป็นไปตามระบบที่วางไว้
ผู้ตรวจสอบภายในจะตรวจสอบระบบควบคุมการทำงานและการเงินที่สำคัญๆ อย่างสม่ำเสมอ
และมุ่งมั่นที่จะตรวจสอบให้ครบทุกส่วนของการดำเนินงานที่สำคัญๆของทุกแผนกโดยหมุนเวียนสลับกันไป
ผู้ตรวจสอบภายในจะรายงานโดยตรงต่อคณะกรรมการตรวจสอบ

- การดูแลเรื่องการใช้ข้อมูลภายใน

บริษัทมีนโยบายที่จะป้องกันมิให้กรรมการและผู้บริหารของบริษัทนำข้อมูลภายในของบริษัทหรือข้อมูลที่ได้รับจากการปฏิบัติหน้าที่
ไปใช้เพื่อผลประโยชน์ส่วนตน
โดยการกำหนดให้กรรมการและผู้บริหารของบริษัทต้องรายงานการถือหลักทรัพย์ในบริษัทต่อที่ประชุมคณะกรรมการบริษัททุกครั้ง

- บุคคลากร

ณ วันที่ 31 ธันวาคม 2553 บริษัทมีพนักงานประจำทั้งหมด 1,006.คน
แบ่งเป็นพนักงานของโรงแรม แชงกรี-ลา กรุงเทพฯ จำนวน 788 คน และ โรงแรมแชงกรี-ลา
เชียงใหม่ จำนวน 218 คน

ในระหว่างปี 2553 โรงแรมแชงกรี-ลา กรุงเทพฯ และโรงแรมแชงกรี-ลา
เชียงใหม่มีการเปลี่ยนแปลงจำนวนพนักงานคิดเป็นอัตราร้อยละ 22 และ 29 ตามลำดับ
โรงแรมมีนโยบายในการพัฒนาบุคลากรโดยได้จัดตั้งแผนกฝึกอบรม
เพื่อเพิ่มพูนความรู้และพัฒนาทักษะในการทำงานให้แก่พนักงานทั้งในส่วนปฏิบัติการและส่วนสำนักงาน
โดยจัดให้มีการฝึกอบรมทั้งภายในและภายนอกสถานที่
นอกจากนี้ยังจัดให้มีการฝึกอบรมภายในเป็นประจำทุกเดือนและมีการติดตามผลอย่างใกล้ชิด
เพื่อให้มั่นใจว่าพนักงานสามารถให้บริการในระดับมาตรฐานสูงสุดและสร้างความพึงพอใจแก่ลูกค้าได้

ในปี 2553 บริษัทมีค่าใช้จ่ายเกี่ยวกับพนักงาน จำนวน 345.22 ล้านบาท
และได้จ่ายสมทบกองทุนสำรองเลี้ยงชีพเป็นจำนวนเงิน 8.53 ล้านบาท